CELEX: 32005L0059
Language: et
Date: 2005-10-26 00:00:00
Title: Euroopa Parlamendi ja nõukogu direktiiv 2005/59/EÜ,  26. oktoober 2005 , millega muudetakse 28. korda nõukogu direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (tolueen ja triklorobenseen)   (EMPs kohaldatav tekst)

25.11.2005   
            
            
               ET
            
            
               Euroopa Liidu Teataja
            
            
               L 309/13
            
         
      EUROOPA PARLAMENDI JA NÕUKOGU DIREKTIIV 2005/59/EÜ,
   26. oktoober 2005,
   millega muudetakse 28. korda nõukogu direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega (tolueen ja triklorobenseen)
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,
   võttes arvesse Euroopa majandus- ja sotsiaalkomitee arvamust, (1)
   
   toimides asutamislepingu artiklis 251 sätestatud korras (2)
   
   ning arvestades järgmist:
   
               (1)
            
            
               Tolueeni ja triklorobenseeni ohtlikkust inimestele ja keskkonnale on hinnatud vastavalt nõukogu 23. märtsi 1993. aasta määrusele (EMÜ) nr 793/93 olemasolevate ainete ohtlikkuse hindamise ja kontrolli kohta. (3) Ohtlikkuse hindamine selgitas välja vajaduse neid ohte piirata ning toksilisuse, ökotoksilisuse ja keskkonna teaduskomitee kinnitas seda järeldust.
            
         
               (2)
            
            
               Määruse (EMÜ) nr 793/93 alusel vastuvõetud komisjoni 29. aprilli 2004. aasta soovitus 2004/394/EÜ ohtlikkuse hindamise tulemuste ja ohtlikkuse vähendamise strateegiate kohta järgmiste ainete osas: atsetonitriil; akrüülamiid; akrüülnitriil; akrüülhape; butadieen; hüdrogeen-floriid; hüdrogeen-peroksiid; metakrüülhape; metüülmetakrülaat; tolueen; triklorobenseen, (4) sisaldab tolueeni ja triklorobenseeni ohtlikkuse piiramise strateegiat, millega soovitatakse kehtestada piirangud nende ainete teatud kasutamisest tulenevate ohtude piiramiseks.
            
         
               (3)
            
            
               Inimeste tervise ja keskkonna kaitsmiseks on seetõttu vaja piirata tolueeni ja triklorobenseeni turustamist ja kasutamist.
            
         
               (4)
            
            
               Käesoleva direktiivi eesmärk on kehtestada tolueeni ja triklorobenseeni suhtes ühtlustamismeetmed, mille eesmärk on siseturu nõuetekohane toimimine tagades samas inimeste tervise ja keskkonna kaitstuse kõrge taseme vastavalt asutamislepingu artiklile 95.
            
         
               (5)
            
            
               Käesoleva direktiivi kohaldamine ei mõjuta ühenduse õigusakte, mis kehtestavad miinimumnõuded töötajate kaitsmiseks, mis on ettenähtud nõukogu 12. juuni 1989. aasta direktiiviga 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta (5) ning sellel rajanevate üksikdirektiividega, eelkõige nõukogu 7. aprilli 1998. aasta direktiiviga 98/24/EÜ töötajate tervise ja ohutuse kaitse kohta keemiliste mõjuritega seotud ohu eest tööl (neljateistkümnes üksikdirektiiv direktiivi 89/391/EMÜ artikli 16 lõikes 1 määratletud tähenduses) (6) ja Euroopa Parlamendi ja nõukogu 29. aprilli 2004. aasta direktiiviga 2004/37/EÜ töötajate kaitse kohta tööl kantserogeenide või mutageenidega kokkupuutest tulenevate ohtude eest (kuues üksikdirektiiv nõukogu direktiivi 89/391/EMÜ artikli 16 lõikes 1 määratletud tähenduses). (7)
               
            
         
               (6)
            
            
               Direktiivi 76/769/EMÜ (8) tuleks seetõttu vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/769/EMÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad hiljemalt 15. detsembriks 2006 käesoleva direktiivi täitmiseks vajalikud õigus- ja haldusnormid. Liikmesriigid edastavad komisjonile viivitamata nende sätete teksti ning nende sätete ja käesoleva direktiivi vahelise vastavustabeli.
   Liikmesriigid kohaldavad neid sätteid alates 15. juunist 2007.
   Kui liikmesriigid need meetmed vastu võtavad, lisavad nad nendesse meetmetesse või nende ametliku avaldamise korral nende juurde viite käesolevale direktiivile. Sellise viitamise korra näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud peamiste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Strasbourg, 26. oktoober 2005
      
         
            Euroopa Parlamendi nimel
         
         
            president
         
         J. BORRELL FONTELLES
         
      
      
         
            Nõukogu nimel
         
         
            eesistuja
         
         D. ALEXANDER
         
      
   
   
      (1)  ELT C 120, 20.5.2005, lk 6.
   
      (2)  Euroopa Parlamendi 13. aprilli 2005. aasta arvamus (Euroopa Liidu Teatajas seni avaldamata) ja nõukogu 19. septembri 2005. aasta otsus.
   
      (3)  EÜT L 84, 5.4.1993, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (4)  ELT L 144, 30.4.2004, lk 72. Soovitust on parandatud: ELT L 199, 7.6.2004, lk 41.
   
      (5)  EÜT L 183, 29.6.1989, lk 1. Direktiivi on muudetud määrusega (EÜ) nr 1882/2003.
   
      (6)  EÜT L 131, 5.5.1998, lk 11.
   
      (7)  ELT L 158, 30.4.2004, lk 50. Direktiivi on parandatud: ELT L 229, 29.6.2004, lk 23.
   
      (8)  EÜT L 262, 27.9.1976, lk 201. Direktiivi on viimati muudetud komisjoni direktiiviga 2004/98/EÜ (ELT L 305, 1.10.2004, lk 63).
   
      LISA
      Direktiivi 76/769/EMÜ I lisasse lisatakse järgmised punktid:
      
         
                     “48.
                     Tolueen
                     CAS nr 108-88-3
                  
                  
                     Ei tohi turustada ega kasutada aine või koostisosana üldsusele müügiks mõeldud liimides ja aerosoolvärvides, milles selle massikontsentratsioon on 0,1 % või rohkem.
                  
               
                     49.
                     Triklorobenseen
                     CAS nr 120-82-1
                  
                  
                     Ei tohi turustada ega kasutada aine või koostisosana toodetes, milles selle massikontsentratsioon on 0,1 % või rohkem, välja arvatud:
                     
                                 —
                              
                              
                                 sünteesi vaheproduktina või
                              
                           
                                 —
                              
                              
                                 protsessi lahustajana suletud süsteemides toimuvates keemilistes rakendustes kloorimisreaktsioonide läbiviimiseks või
                              
                           
                                 —
                              
                              
                                 1,3,5 – trinitro – 2,4,6 - triaminobenseeni (TATB) valmistamisel.”